Publication: Magyar Közlöny
Issue: MK-2001-61 (Year: 2001, Number: 61)
Era: 1990-2004
Section: A büntetőeljárásról szóló 1998. évi XIX. törvény (a továbbiakban: új Be.) már nem két lépcsőben állapítja meg a
Paragraph Index: 242

A büntetőeljárásról szóló 1998. évi XIX. törvény (a továbbiakban: új Be.) már nem két lépcsőben állapítja meg a kizárási okokat, vagyis nem állapít meg általános, a „büntetőügyekben eljáró hatóságok tagjainak” kizárására vonatkozó, illetőleg a bíróra (ügyészre, nyomozó hatóság tagjára) vonatkozó okokat, hanem külön-külön szabályozza a nyomozó hatóság tagjának, az ügyésznek, illetve a bírónak a kizárását. Az új Be. 24. § (1) bekezdése eleve kimondja, hogy: „A bíró az ügyben nem járhat el, ha a kizárási okot maga vagy rá vonatkozóan a tanács elnöke jelenti be.” Az Alkotmánybíróság következetes gyakorlata szerint alkotmányos követelményt állapít meg — többek között — akkor, ha a jogszabályi rendelkezés alkotmányossága akár a szabályozás módjából adódóan, akár annak homályossága miatt szenvedhet csorbát. A 38/1993. (VI. 11.) AB határozatában az Alkotmánybíróság már rámutatott, hogy a „normát nem kell minden esetben megsemmisíteni pusztán azért, mert az alkotmányos követelményeknek meg nem felelő értelmezése is lehetséges, vagy előfordul.” (ABH 1993, 256, 267.) A hatályos jog kímélete okán az Alkotmánybíróság az alkotmányos követelményeknek megfelelően is értelmezhető jogszabályi rendelkezés megsemmisítésétől az alkotmányos értelmezési tartomány kijelölése mellett eltekint [lásd erről részletesen: 22/1999. (VI. 30.) AB határozat, ABH 1999, 176.; 27/2000. (VII. 6.) AB határozat, ABH 449, 455.]. A Be. szabályozásának bonyolultságára tekintettel az Alkotmánybíróság szükségesnek tartotta, hogy határozatában alkotmányos követelményként is rögzítse: a Be. 37. §

Source: https://magyarkozlony.hu/hivatalos-lapok/15168953a801666cdb6430bdf7c12d5fb046a5fa/dokumentumok/5cbd3ff9c1c9b08e902b5f671af5b55b1060b920/letoltes